cyanic-selkie/wikianc huggingface dataset:
யாசீன்
பிரிவுகள் மற்றும் கருப்பொருள்கள்
36:60-63 "ஆதாமின் பிள்ளைகளே, சாத்தானுக்குப் பணிவிடை செய்ய வேண்டாம் என்று நான் உங்களுக்குக் கட்டளையிடவில்லையா, அவன் உங்களுக்குப் பரம எதிரியாக இருந்தான். ஆனால் எனக்குச் சேவை செய்வானா? இதுவே நேரான பாதை. அவன் உங்களில் பெரும் எண்ணிக்கையிலானவர்களை வழிதவறச் செய்தான். இல்லையா? உங்கள் காரணத்தைப் பயன்படுத்தவா? எனவே இது உங்களுக்கு எச்சரிக்கப்பட்ட நெருப்பாகும்." சாத்தானைப் பின்பற்றுவதைக் குறித்து கடவுள் அவர்களை எச்சரித்த போதிலும், அவிசுவாசிகள் காது கேளாதவர்களாக இருந்தனர். எனவே இப்போது அவர்கள் தவறான தீர்ப்புகளின் விளைவுகளை அனுபவிப்பார்கள்.
36:63 "எனவே இது உங்களுக்கு எச்சரிக்கப்பட்ட நெருப்பு. நீங்கள் [எனது கட்டளைகளை] புறக்கணித்ததால் இன்றே அதில் நுழையுங்கள்."
சூரா வெளிப்பாட்டின் தெளிவான தன்மையை எடுத்துரைத்து முகம்மது ஒரு சட்டபூர்வமான தீர்க்கதரிசி என்பதை உறுதிப்படுத்துகிறது.
36:69 கூறுகிறது, "நாங்கள் நபிக்கு கவிதை கற்பிக்கவில்லை, அவர் ஒரு கவிஞராக இருந்திருக்க முடியாது." கடவுளின் இறையாண்மை மற்றும் முழுமையான சக்தியை மீண்டும் உறுதிப்படுத்துவதன் மூலம் யாசீன் முடிவடைகிறது.
மேற்கோள்கள்
பகுப்பு:குர்ஆன் பகுப்பு:இசுலாம் பகுப்பு:இசுலாம் தொடர்பான வார்ப்புருக்கள் பகுப்பு:இசுலாமிய இறையியல்
யாசுது
யாசுது என்ற ஈரானின் நகரமானது,,  முன்னர் யெஸ்டு என்றும் அழைக்கப்பட்டது. ஈரானின் யாசுது மாகாணத்தின் தலைநகரமாக இந்நகரம் உள்ளது. இந்நகரமானாது, எஸ்பஹானின் தென்கிழக்கில் 270 km தொலைவில் அமைந்துள்ளது. 2011 மக்கள் தொகை கணக்கெடுப்பின்படி, இந்நகரத்தின் மக்கள் தொகையானது 529,673 ஆக இருந்தது. தற்போது ஈரானின் 15 வது பெரிய நகரமாக, இந்நகரம் திகழ்கிறது. 2017 ஆம் ஆண்டு முதல், வரலாற்று நகரமான யாஸ்டை யுனெஸ்கோ உலக பாரம்பரிய தளமாக, இந்நகரை அறிவித்துள்ளது.
சிறப்புகள்
இந்நகரின் பாலைவன சூழலுடன், பல தலைமுறைகளின் சுவடுகள் இருப்பதால், யாசுதுக்கு என தனித்துவமான பாரசீக கட்டிடக்கலை எழில் உள்ளது. இதற்கு " விண்ட்காட்சர்ஸ் நகரம்" ( شهر بادگیرها ஷாஹர்-இ பட்கிர்ஹா ). இதன் சிறப்புத்தன்மைகளை, பல கட்டிடங்களிலிருந்து, நன்றாக அதன் அறியப்படுகிறது ஜோரோஸ்ட்டிரிய தீ கோவில்களில், அப் அன்பர்சு கோட்டைகள்(AB anbars), நிலத்தடி வழித்தடங்கள்(qanats), குளிர்விப்பான்கள்(yakhchals), பாரசீக கைவினைப்பொருட்களான,கைகளால் தைக்கப்பெற்ற இறைவனுக்கானத் துணி (termeh), பட்டு நெசவு, பாரசீக பருத்தி மிட்டாய் போன்றவைகளாகும். தனிநபரின் மிக உயர்ந்த மிதி வண்டிகளின் பயன்பாடு, இந்த ஈரானின் நகரில் தான் அதிகம் என்பதால், இந்த நகரத்தினை 'மிதிவண்டி நகரம்' என்றும் அழைக்கப்பர். கடந்த நூற்றாண்டில் ஐரோப்பிய பார்வையாளர்கள் மற்றும் சுற்றுலாப் பயணிகளுடன் தொடர்பு கொள்வதில், மிதிவண்டிக் கலாச்சாரம், இந்நகரில் உருவாக்கப்பட்டது என்று தெரிவிக்கப்படுகிறது.
பொருளாதாரம்
இந்நகரத்தின் பட்டுத்துணிகளும், பிற தரைவிரிப்புகளும், பல்லாண்டுகளாகத் தரத்திற்கு எப்போதும் பெயர் பெற்று திகழ்கின்றன. யாசுது நகரமானது, இன்று ஈரானின் ஜவுளித் தொழில்துறை நடுவங்களில் ஒன்றாகப் பெயர் பெற்றுள்ளது. இங்கு கணிசமான மட்பாண்டங்கள் மற்றும் கட்டுமானப் பொருட்கள் தொழில் மற்றும் தனித்துவமான மிட்டாய் தொழில்கள், நகை தொழில்கள் உள்ளன. மக்கள்தொகையில் கணிசமான பகுதியினர், விவசாயம், பால், உலோக வேலைகள், இயந்திர உற்பத்தி உள்ளிட்ட பிற தொழில்களிலும் பணியாற்றுகின்றனர். வளர்ந்து வரும் தகவல் தொழில்நுட்ப துறையில், ஏராளமான நிறுவனங்கள் ஈடுபட்டுள்ளன. முக்கியமாக கேபிள்கள் எனப்படும் முறுக்குவடம் உற்பத்தித் தொழில்களும், இணைப்பிகள் உருவாக்கலும் சிறப்பாக நடைபெற, அதற்குரிய முதன்மை பொருட்களை உற்பத்தி செய்யப் படுகின்றன. தற்போது யாசுத்தில், ஈரானின் மிகப்பெரிய ஃபைபர் ஒளியியல் உற்பத்தியாளரின் கட்டகம் அமைந்து உள்ளது.
காலநிலை
யாசுத்தில் வெப்பமான பாலைவன காலநிலை உள்ளது. (கோப்பன் காலநிலை வகைப்பாடு BWh). ஈரானின் மிக வறண்ட முக்கிய நகரமாக, இது உள்ளது. ஒவ்வொரு ஆண்டும், 49 மில்லிமீட்டர் (1.9 அங்குலம்)மழையே, 23 நாட்களுக்கு மழைப்பொழிவு மட்டுமே நிகழ்கிறது. இதன் கோடைக் கால வெப்பநிலை 40 ° செல்சியசு (104 °F)க்கு மேல் இருக்கும். இந்நகரம், ஈரப்பதம் இல்லாமல் சூரிய வெப்பம் அதிகமாக இருக்கும். இரவில் கூட, கோடையில் வெப்பநிலை மிகவும் வசதியின்மையாக ஏற்படுத்தும். குளிர்காலத்தில், நாட்கள் லேசாகவும், வெயிலாகவும் இருக்கும். ஆனால், காலையில் மெல்லிய காற்றும், குறைந்த மேகமூட்டமும், குளிர்ந்த வெப்பநிலையை ஏற்படுத்துகின்றன. அவை சில நேரங்களில் 0 °C (32 °F) க்குக் கீழே இருக்கும் என வானியல் அறிக்கைகள் தெரிவிக்கின்றன. மிகவும் வெப்பமான கோடைகாலத்தை சமாளிக்க, இந்நகரில் இருக்கும் பல பழைய கட்டிடங்கள், அற்புதமான காற்று கோபுரங்களையும், பெரிய நிலத்தடி பகுதிகளையும் கொண்டுள்ளன. இந்நகருக்கு அருகிலுள்ள மலைகளில் உள்ள பனிப்பாறைகளிலிருந்து, பெறப்பட்ட பனியை சேமிக்கப் பயன்படுத்தப்பட்ட, சிறப்பான கட்டிட அமைப்பு நுட்பங்கள் காணப்படுகின்றன. கிட்டத்தட்ட முற்றிலும் அடோப்பிலிருந்து கட்டப்பட்ட, மிகப்பெரிய நகரங்களில் யாசுத்து நகரும் ஒன்றாகும்.
மேற்கோள்கள்
பகுப்பு:ஈரானின் உலகப் பாரம்பரியக் களங்கள் பகுப்பு:Coordinates on Wikidata பகுப்பு:ஈரானின் நகரங்கள்
சீ. க. வடிவேலு
'''சீ. க. வடிவேலு' (C. G. Viswanathan'')(பிறப்பு 1926) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருச்சிராப்பள்ளி மாவட்டம் தொட்டியத்தைச் சார்ந்தவர். காட்டுப்புத்தூர் உயர்நிலைப் பள்ளியில் கல்வி பயின்றுள்ளார். வடிவேலு திராவிட முன்னேற்றக் கழக உறுப்பினர் ஆவார். 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராகத் தொட்டியம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
மேற்கோள்கள்
பகுப்பு:திருச்சி மாவட்ட நபர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:1926 பிறப்புகள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
அஜய் தேசாய்
அஜய் தேசாய் (Ajay Desai, 1956 அல்லது 1957 -20 நவம்பர் 2020) என்பவர் ஒரு இந்திய வனவிலங்கு மற்றும் விலங்கு பாதுகாப்பு நிபுணர். இவர் மனித குடியேற்றத்தால் ஏற்படும் வனவிலங்கு-மனிதர் எதிர்க்கொள்ளல்களை மையமாகக் கொண்ட காட்டு யானைகளின் நடத்தையில் நிபுணத்துவம் பெற்றவர்.
ஆரம்ப கால வாழ்க்கை
தேசாயின் குடும்பம் கர்நாடகத்தின் பாகல்கோட் மாவட்டத்தின் கொன்னூரைச் சேர்ந்தது. இக்கடும்பத்தினர் பெல்காமில் குடியேறினர். இவர் பெல்காமில் பள்ளிப்படிப்பை முடித்து, கர்நாடக பல்கலைக்கழகத்தில் கடல்சார் உயிரியலில் முதுகலை பட்டம் பெற்றார்.
தொழில்
பம்பாய் இயற்கை வரலாற்று சங்கத்தின் யானைகள் பற்றிய ஆய்வுப் பணியில் இவர் இளம் ஆய்வாளராக தேர்வு செய்யப்பட்டு, தன் பணியைத் துவக்கினார். பல வருடங்கள் யானை வளர்ப்பு மற்றும் வலசைப் பாதை ஆகியவற்றை ஆராய்வதில் கவனம் செலுத்தினார். இதில் தமிழ்நாட்டின் முதுமலை, இலங்கை போன்ற பல்வேறு இடங்களில் இவருடைய ஆய்வுகள் தொடர்ச்சியாக நடைபெற்றன. இவர் வனவிலங்கு பாதுகாப்பு நிபுணராகவும், ஆசிய யானை - மனித எதிர்கொள்ளல் விவகாரத்தை மேலாண்மைசெய்ய ஏற்ற அறிவியல் தரவுகளைத் தரும்  நிபுணராகவும் இருந்தார். thumb| தேசாய், கர்நாடகத்தின் [[ஹாசன் மாவட்டம்|ஹாசன் மாவட்டத்தில் ஒரு யானையை ரேடியோ டிராக்கிங்கில் கண்காணிக்கிறார்.]] நவீன காட்டுயிர் அறிவியல் முறையான ‘ரேடியோ காலர்' முறையில் யானைகளின் நடத்தைகள் இவரால் கண்காணித்து ஆய்வு செய்யப்பட்டது. இதில் விவசாய நிலங்கள் உள்ளிட்ட மனித குடியிருப்புகளால் காட்டு யானைகள் திசைதிருப்புதலும், அதன் விளைவாக ஏற்பட்ட சேதங்கள் குறித்து கவனம் செலுத்தபட்டது. வனவிலங்களின் வாழிடங்களுக்கு அருகில் காடழிப்பு உள்ளிட்ட மனித நடவடிக்கைகளே காட்டுக்கு அருகிலுள்ள கிராமங்களுக்கு யானை நகர்வதற்கு காரணம் என்று இவர் தனது அறிக்கைகள் மூலம் வாதிட்டார். இயற்கையையும் வனவிலங்குகளையும் பாதுகாப்பதற்கான வழிமுறையாக வனவிலங்குகளின் வலசைப் பாதைகளை உருவாக்குவதற்காக வாதிடுபவராகவும் இருந்தார்.
தமிழ்நாட்டில் உள்ள சிகூர் யானைகள் வலசை பாதை குறித்து ஆய்வு செய்வதற்கான குழுவில் இந்திய உச்ச நீதிமன்றத்தால் இவர் நியமிக்கப்பட்டார். இவர் இறப்பதற்கு சில நாட்களுக்கு முன்னர், 2020 நவம்பர் 7 முதல் 9 வரை ஆய்வை செய்து முடித்திருந்தார். இந்திய ஒன்றிய அரசு நிலக்கரிப் படிமங்களை ஏலம் விடுவதை எதிர்த்து சார்க்கண்ட் மாநில அரசு மேற்கொண்ட நீதிமன்ற முறையீட்டில், நிலக்கரிச் சுரங்கத்தால் அதன் அருகில் உள்ள சுற்றுச்சூழல் அமைப்பில் ஏற்படும்  தாக்கங்கள் குறித்து ஆய்வு செய்ய அமைக்கபடும் குழுவில் இவருக்கும் இடமளிக்க 2020 இல் இந்திய உச்ச நீதிமன்ற இந்தியத் தலைமை நீதிபதி பரிந்துரை செய்திருந்தார்.
முன்னனதாக இவர் 2009 இல் ஸ்ரீசைலம் புலிகள் காப்பகக் குழு உறுப்பினராக இருந்தார். மேலும் கர்நாடகத்தின் நாகர்ஹோளே மற்றும் தமிழ்நாட்டின் முதுமலை இடையே காட்டுயிர்களை இடமாற்றம் செய்வதில் கவனம் செலுத்தும் நாகர்ஹோல் புலிகள் சரணாலயம் குழு உறுப்பினராக இருந்தார்.
2005 மற்றும் 2015 ஆண்டுகளுக்கு இடையில் பன்னாட்டு இயற்கை பாதுகாப்பு ஒன்றியத்தில் (ஐ.யூ.சி.என்) ஆசிய யானைகளுக்கான நிபுணர் குழுவின் உறுப்பினராகவும் இணைத் தலைவராகவும் இருந்தார். யானைகளுக்கும் மனிதர்களுக்கும் இடையிலான மோதல்களைக் குறைக்கும் விதத்தில் தேசிய யானை நடவடிக்கை திட்டத்தை உருவாக்கும் இந்திய சுற்றுச்சூழல், வன மற்றும் காலநிலை மாற்ற அமைச்சகத்தின் பணிக்குழுவில் உறுப்பினராக இருந்தார்.
இந்தியாவின் இயற்கைக்கான உலகளாவிய நிதியம், இந்திய வனவிலங்கு கல்வி நிறுவனம், மற்றும் இந்திய மாநிலங்களான கர்நாடகம், மேற்கு வங்கம், உத்தரகண்ட் போன்ற மாநிலங்களில் யானை மனிதர் மோதல்களைக் குறைக்கும் சர்வதேச சர்வதேச ஜுசமெனார்பீட்டின் பல்லுயிர் திட்டங்கள் போன்றவற்றிற்கான ஆலோசகராக இருந்துள்ளார்.
தனிப்பட்ட வாழ்க்கை
தேசாய்க்கு திருமணமாகி இரண்டு பிள்ளைகள் பிறந்தார். கர்நாடகத்தின், பெல்காமில் உள்ள அவரது வீட்டில் மாரடைப்பு காரணமாக 2020 நவம்பர் 20 அன்று இவரது 63வது வயதில் இறந்தார்.
வெளி இணைப்புகள்
பகுப்பு:2020 இறப்புகள் பகுப்பு:இந்தியப் புகைப்படக்கலைஞர்கள் பகுப்பு:பெளகாவி மாவட்ட நபர்கள்
காப்பார்
காப்பார், (மலாய்: Kapar; ஆங்கிலம்: Kapar; சீனம்: 卡帕尔); என்பது மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள ஒரு நகரம்.
காப்பார் நகரம் மலாக்கா நீரிணையில் பாயும் காப்பார் ஆற்றுக்கு (Kapar River) அருகில் உள்ளது. இந்த நகரத்தின் மேற்கில், பெரிய அளவிலான சதுப்பு நிலம் உள்ளது. ஆனால் கடலை ஒட்டிய சில பகுதிகளில் மட்டும் மீட்கப்பட்டு உள்ளது.
பொது
காப்பார் நகரம் மலாய்க்காரர்கள், சீனர்கள் மற்றும் இந்தியர்கள் ஆகிய மூன்று இணத்தவர்களைக் கொண்ட ஒரு பகுதி. மலாய் மக்களில் பலர் ஜாவானிய வம்சாவளியைச் சேர்ந்தவர்கள். நகரப் பகுதி சீனர்களால் நடத்தப்படும் கடைகளினால் நிரம்பியுள்ளது.
இந்தியர்கள் பெரும்பாலும் புறநகர்ப்பகுதிகளில் வாழ்கின்றனர். காப்பார் பகுதியில் நிறைய செம்பனைத் தோட்டங்கள் உள்ளன. அந்தத் தோட்டங்கள் ரப்பர் தோட்டங்களாக இருந்த போது தமிழர்கள் கணிசமான அளவில் வாழ்ந்தார்கள்.
கிள்ளான் மாவட்டம்
கிள்ளான் மாவட்டம் (Klang District) மாவட்டத்திற்கு வடக்கில் கோலா சிலாங்கூர் மாவட்டம்; தெற்கில் கோலா லங்காட் மாவட்டம்; கிழக்கில் பெட்டாலிங் மாவட்டம்; ஆகிய மூன்று மாவட்டங்கள் உள்ளன. மேற்கே மலாக்கா நீரிணை; 53.75 கி.மீ. அளவிற்குக் கடற்கரை பகுதியைக் கொண்டு உள்ளது.
இந்த மாவட்டத்தின் முக்கிய நகரம் கிள்ளான் (Klang City). மற்ற நகரங்கள் கிள்ளான் துறைமுகம், பண்டமாரான், காப்பார், மேரு மற்றும் பண்டார் சுல்தான் சுலைமான். இந்த மாவட்டம் கிள்ளான் மற்றும் காப்பார் என இரண்டு முக்கிம்களாகப் பிரிக்கப்பட்டு உள்ளது.
கிள்ளான் ஆறு இந்த மாவட்டத்தின் வழியாகப் பாய்ந்து கிள்ளான் துறைமுகத்திற்கு அருகில் முடிவு அடைகின்றது. மேலும் இந்த மாவட்டத்தின் கடல் பகுதிகளில் கிள்ளான் தீவு; இண்டா தீவு; செட் மாட் சின் தீவு; நண்டு தீவு; தெங்கா தீவு; ரூசா தீவு; செலாட் கெரிங் தீவு; பிந்து கெடோங் தீவு போன்ற தீவுகள் உள்ளன.
வெளி இணைப்புகள்
பகுப்பு:மலேசிய நகரங்கள் பகுப்பு:சிலாங்கூர்
அயோத்தி
அயோத்தி (ஆங்கிலம்:Ayodhya), இந்தியாவின் உத்தரப் பிரதேசம் மாநிலத்தில் அமைந்துள்ள அயோத்தி மாவட்டத்தின் நிர்வாகத் தலைமையிடமும், அயோத்தி மாநகராட்சியும் உள்ளது. இந்நகரம் சரயு ஆற்றங்கரையில் அமைந்துள்ளது. இப்பகுதியில் அவதி மொழி, சமசுகிருதம் - பாரசீகம் கலந்த அவதி மொழி பேசப்படுகிறது. அயோத்தி நகரம், பண்டைய கோசல நாட்டின் தலைநகரம் ஆகும்.
அமைவிடம்
அயோத்தி நகரம், மாநிலத் தலைநகரான லக்னோவிலிருந்து 135 கி.மீ., கான்பூரிலிருந்து 225 கி.மீ., வாரணாசியிலிருந்து 203 கி.மீ., அலகாபாத்திலிருந்து 167 கி.மீ., புதுதில்லிருந்து 605 கி.மீ. மற்றும் பாட்னாவிலிருந்து 402 கி.மீ. தொலைவிலும் உள்ளது.
வரலாறு
சர்ச்சைக்குரிய பாபர் மசூதியும், ராம ஜென்மபூமியும் அயோத்தில் அமைந்துள்ளது. இந்தியாவின் அரசியல் தலைஎழுத்தை கொஞ்சம் மாற்றி எழுதிய ஊர் இது. விஷ்ணுவின் அவதாரமான இராமர், இந்த அயோத்தியை தலை நகராகக் கொண்டு கோசல நாட்டை ஆட்சி செய்ததாக வால்மீகி எழுதிய இராமாயண இதிகாசம் கூறுகிறது.
அவத் பிரதேசம், இசுலாமியர்களின் ஆட்சியில் அயோத்தி நவாப்புகள் ஆளுகையின் கீழ் 1722 முதல் 1948 வரை வந்தது. பாபரின் தளபதிகளில் ஒருவரால் இங்குள்ள பாபர் மசூதி கட்டப்பட்டது. அயோத்தியில் இருந்த ராமர் கோவிலை இடித்துவிட்டு அவ்விடத்தில் பாபர் மசூதி கட்டப்பட்டதாக சங்கப் பரிவார் இயக்கங்களால் அரசியல் சர்ச்சைகளுக்கு ஆளானது. இதில் உச்சகட்டமாக அங்கிருந்த மசூதி சங்கப் பரிவார இயக்கங்களால் தகர்த்தெறியப்பட்டது. அயோத்தி பிரச்சினை தற்போது 2019-உச்ச நீதிமன்றத் தீர்ப்பால் தீர்க்கப்பட்டு, அயோத்தியில் குழந்தை இராமர் கோயில் மற்றும் பாபர் மசூதி கட்ட வகை செய்யப்பட்டுள்ளது.
தமிழர்களின் இராமர்
அயோத்தியில் உள்ள நாட்டுக்கோட்டை நகரச் சத்திரம். இது நாட்டுக்கோட்டை நகரத்தாரால் உருவாக்கப்பட்டது. இதன் உள்ளே ஒரு இராமர் கோவில் உள்ளது இது நாட்டுக்கோட்டை நகரத்தார்களால் பொ.ஊ. 1885இல் பிரதிஷ்டை செய்யப்பட்டுள்ளது. தமிழர் கட்டிய கோவில் என்பதால் இது தமிழர்களின் இராமர் என்றும் அழைக்கப்படுகிறது. இங்கு தமிழர்கள் அனைவரும் தங்கலாம். மூன்று வேளையும் தமிழ் நாட்டு உணவுகள் கிடைக்கும்.
பொ.ஊ. 1885முதல் நாட்டுக்கோட்டை நகரத்தாரால் அயோத்தியில் தேர் திருவிழா நடத்தப்பட்டு வருகிறது. கடந்த 1980முதல் தேர் திருவிழா நிறுத்தப்பட்டது. இதனால் காலப் போக்கில் தேர் சிதிலமடைந்து. மீண்டும் மார்ச் 15, 2020இல் காரைக்குடியில் புதிய தேர் நாட்டுக்கோட்டை நகரத்தாரால் செய்யப்பட்டு அயோத்தி கொண்டு செல்லப்பட்டது.
மக்கள் வகைப்பாடு
இந்திய 2011 மக்கள்தொகை கணக்கெடுப்பின்படி, அயோத்தி நகரத்தில் 55,890 பேர் வாழ்கின்றனர். 6 வயதிற்குட்பட்ட குழந்தைகள் 5976 (10.69%) உள்ளனர். பாலின விகிதம் 1000 ஆண்களுக்கு 963 பெண்கள் வீதம் உள்ளனர். சராசரி எழுத்தறிவு 78.15% ஆகவுள்ளது. மக்கள்தொகையில் இந்துக்கள் 93.23%, இசுலாமியர்கள் 6.19% மற்றும் பிற சமயத்தவர்கள் 0.58% ஆகவுள்ளனர். அயோத்தியில் அவதி மொழி, இந்தி மற்றும் உருது மொழிகள் பேசப்படுகிறது.
அயோத்தி தொடருந்து சந்திப்பு நிலையம்
மூன்று நடைமேடைகளுடன் அமைந்த அயோத்தி தொடருந்து சந்திப்பு நிலையம் கோரக்பூர், கான்பூர், லக்னோ, அலகாபாத், வாரணாசி, பாட்னா, ஆசான்சோல், கொல்கத்தா, கவுகாத்தி, அமிர்தசரஸ், மும்பை, தில்லி, சென்னை, அகமதாபாத் போன்ற நகரங்களுடன் இணைக்கிறது.
ஆதாரங்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் பகுப்பு:இந்து புனித நகரங்கள் பகுப்பு:இராமாயண நிகழிடங்கள் பகுப்பு:பண்டைய நகரங்கள் பகுப்பு:உத்தரப் பிரதேசத்திலுள்ள மாநகரங்கள் பகுப்பு:இந்து யாத்திரைத் தலங்கள் பகுப்பு:அயோத்தி மாவட்டம் பகுப்பு:அயோத்தி பகுப்பு:பண்டைய இந்திய நகரங்கள்
2012 மங்களூர் இல்லவிடுதி தாக்குதல்
28 சூலை 2012 அன்று, இந்து ஜாகரண வேதிகேயைச் (HJV) சேர்ந்த  சங்கப் பரிவாரத்துடன் தொடர்புடைய ஆர்வலர்கள், கர்நாடகாவின் மங்களூரில் உள்ள இல்லவிடுதியில் நடைபெற்ற பிறந்தநாள் விழாவில் உள்ளவர்களைத் தாக்கியதாகக் கூறப்படுகிறது.
விருந்தில் 5 பெண்கள் உட்பட 12 பேர் அடித்தும், ஆடைகளைக் களைந்தும் துன்புறுத்தப்பட்டனர். அந்தத் தாக்குதலில் சில பெண்களின் முகங்களில் காயங்கள் ஏற்பட்டன. இளைஞர்கள் மது அருந்துவதாகவும் "சில அநாகரீகமான செயல்களில்" ஈடுபட்டதாகவும் அந்தத் தாக்குதலில் ஈடுபட்ட சங்கப் பரிவாரின் ஆர்வலர்கள் கூறினர்.
பெண்கள் உட்பட நூற்றுக்கணக்கான உள்ளூர்வாசிகள், பல முறை காவல் துறையில் புகார் அளித்தும், அந்த இல்ல விடுதியில் நடைபெற்ற  "சட்டவிரோத செயல்களை" தடுப்பதற்கான நடவடிக்கை எடுக்கவில்லை என்று புகார் கூறினர். சங்கப் பரிவார் தலைவர் ஜெகதீஷ் கரந்த் இது போன்ற "ஆபாச செயல்களை" சோதனை செய்யுமாறு காவல்துறைக்குக் கோரிக்கை விடுத்தார்.
இந்தத் தாக்குதலின் பகுதி அளவு அங்கு இருந்த நிருபர் ஒருவரால் பதிவு செய்யப்பட்டு பல்வேறு தொலைக்காட்சிகளில் ஒளிபரப்பானது.
அடுத்த நாட்களில் 22 ஆர்வலர்கள் கைது செய்யப்பட்டனர்.
அரசாங்கத்தின் பதில்
கர்நாடக உள்துறை அமைச்சர் ஆர். அசோக் இந்த தாக்குதலைக் கண்டித்து, காவல்துறை கடுமையான நடவடிக்கை எடுக்கும் என்றும் இதுபோன்ற சம்பவங்களை பொறுத்துக்கொள்ளப்பட மாட்டாது என்றும் கூறினார்.
காவல் துறை
சம்பவ இடத்திற்குச் சென்று விசாரணை நடத்த அரசு காவல்துறை உயர் அதிகாரியான பிபின் கோபாலகிருஷ்ணனை அனுப்பியது. அவரது விரிவான விசாரணையின் அடிப்படையில், கோபாலகிருஷ்ணன் அந்த சிறுவர்களும் சிறுமிகளும் சக ஊழியர்கள் என்பதை தெளிவுபடுத்தினார். விருந்தில் போதைப்பொருள் அல்லது வேறு எந்த சட்டவிரோதப் பொருட்களும் இல்லை என்றும், இளைஞர்கள் குழு இரவு 7:30 மணிக்கு வீட்டிலிருந்து வெளியேற திட்டமிட்டுருந்ததாகவும் அவர் கூறினார்.
கர்நாடக மாநில மகளிர் ஆணையம்
பெண்களுக்கு எதிரான கொடுமைகள் மற்ற நிகழ்வுகளுக்கு எதிராக "போலி-பெண்ணியவாதிகள்" குரல் எழுப்பவில்லை என்று மஞ்சுளா குற்றம் சாட்டினார்.
இல்ல விடுதியில் உள்ளவர்கள் போதைப்பொருட்களை உட்கொள்வதாக அவர் கூறினார், மேலும் இளைஞர்களின் இத்தகைய நடத்தைக்கு "பொறுப்பற்ற" மாவட்ட நிர்வாகம் தான் காரணம் என குற்றம் சாட்டினார். மேலும் அவர், மங்களூரில் உரிமம் பெறாத இல்ல விடுதிக்களை மூட வேண்டும் என்றும், பாதிக்கப்பட்ட இரண்டு சிறுவர்களின் முன்னோடிகள் குறித்து விசாரணையை ஆரம்பிக்க வேண்டும் என்றும் உள்துறை அமைச்சகத்தை கேட்டுக் கொண்டார்.
குழு அறிக்கை
'பிறந்தநாள் விழாவை ஏற்பாடு செய்த சிறுவர்கள் சிறுமிகளை தவறாக வழிநடத்தியுள்ளார்களா' என்பது குறித்து விசாரணை நடத்த அந்த அறிக்கை பரிந்துரைக்கிறது. காவல் துறை விசாரணைக்கு நேரடி முரண்பாடாக, தலைவர் மஞ்சுளா, இல்ல விடுதியில் போதை மருந்து உட்கொள்வதாக கூறி, இளைஞர்களின் இத்தகைய நடத்தைக்கு "பொறுப்பற்ற" மாவட்ட நிர்வாகத்தினர் மீதும் நடவடிக்கை எடுக்க வேண்டும் என்று கூறினார்.
சான்றுகள்
பகுப்பு:மங்களூர் பகுப்பு:இந்தியாவில் பெண்களுக்கெதிரான வன்முறைகள் பகுப்பு:2012 நிகழ்வுகள்
பிளியனூர் பிடாரியம்மன் கோயில்
பிளியனூர் பிடாரியம்மன் கோயில் தமிழ்நாட்டில் தர்மபுரி மாவட்டம், பிளியனூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அய்யலூர்
அய்யலூர் (ஆங்கிலம்:Ayyalur), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், வேடசெந்தூர் வட்டத்தில் இருக்கும் ஒரு பேரூராட்சி ஆகும். அய்யலூர் பேரூராட்ட்சி 21 சகிமீ பரப்பும், 2011-இல் 17100 மக்கள்தொகையும், 15 வார்டுகளும், 52 தெருக்களும் கொண்டது. இப்பேரூராட்சியி்ல் 52 உட்கடை கிராமங்கள் அடங்கியுள்ளது. அய்யலூர் பேரூராட்சி வேடசந்தூர் சட்டமன்றத் தொகுதிக்கும், கரூர் மக்களவைத் தொகுதிக்கும் உட்பட்டது.
அமைவிடம்
திண்டுக்கல் - திருச்சி நெடுஞ்சாலையில் அமைந்த அய்யலூர் பேரூராட்சி, திண்டுகல்லிருந்துயிலிருந்து 25 கிமீ; வேடசந்தூரிலிருந்து 16 கிமீ தொலைவில் உள்ளது.
பேரூராட்சியின் அமைப்பு
21 சகிமீ பரப்பும், 15 பேரூராட்சி மன்ற உறுப்பினர்களையும், 52 தெருக்களையும் கொண்ட இப்பேரூராட்சி வேடசந்தூர் (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,824 வீடுகளும், 17,100 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 61.6% மற்றும்  பாலின விகிதம் 1,000 ஆண்களுக்கு,  999 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 961 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 915 மற்றும் 6 ஆகவுள்ளனர்.
ஆதாரங்கள்
பகுப்பு:திண்டுக்கல் மாவட்டத்தில் உள்ள பேரூராட்சிகள் திண்டுக்கல் மாவட்டத்தில் உள்ள ஊர்களும் நகரங்களும்
சுனார்
சுனார் (Chunar) இந்தியாவின் உத்தரப் பிரதேச மாநிலத்தின் கிழக்கில் அமைந்த பூர்வாஞ்சல் பகுதியில் உள்ள மிர்சாபூர் மாவட்ட்த்தில்  நகராட்சியுடன் கூடிய, பண்டைய சிறு நகரம் ஆகும். சுனார் தொடருந்து நிலையம், இந்தியாவின் ஹவுரா, தில்லி, டாடாநகர் மற்றும் வாரணாசி நகரங்களுடன் இணைக்கிறது. சுனார் நகரத்தின் வழியாகச் செல்லும் தேசிய நெடுஞ்சாலை எண் 35, வாரணாசி நகரத்துடன் இணைக்கிறது. இங்குள்ள சுனார் கோட்டை புகழ் பெற்றது.
அமைவிடம்
கங்கை ஆற்றாங்கரையில் அமைந்த சுனார் நகரம், வாரணாசி நகரத்திலிருந்து தென்மேற்கில் 14 கி மீ தொலைவிலும், மிர்சாபூர் நகரத்திலிருந்து 20 கிலோ மீட்டர் தொலைவிலும் அமைந்துள்ளது. முகல்சராய் - கான்பூர் மற்றும் தில்லி - ஹவுரா இருப்புப்பாதை வழித்தடத்தில் சுனார் தொடருந்து நிலையம் அமைந்துள்ளது.
வரலாறு
பத்திரகிரியார் நினைவாக சுனார் கோட்டையை உஜ்ஜைன் மகாராஜா விக்ரமாதித்தியன் கட்டினார் எனக்கருதப்படுகிறது. 1029-இல் வாழ்ந்த கவிஞர் அல்கா காந்த் கூற்றுப்படி, மன்னர் சகாதேவன் என்பர் சுனார் நகரத்தை தனது தலைநகரமாகக் கொண்டு, சுனார் கோட்டையில் அரண்மனை கட்டினார். சுனார் கோட்டை மன்னர் சகாதேவன் 52 கல் தூண்கள் கொண்ட குடை வடிவ மண்டபத்தை நிறுவினார். சூலை 1537-இல் முகலாயப் பேரரசர் நசிருதீன் உமாயூன் சுனார் நகரத்தையும் சுனார் கோட்டையை கைப்பற்றினார். பின்னர் சேர் சா சூரியிடம் சுனார் நகரமும், கோட்டையும் வீழ்ந்தது. 1574-இல் அக்பர் சுனார் கோட்டையும், சுனார் நகரத்தையும் கைப்பற்றினார். 1772-ஆம் ஆண்டு வரை சுனார் நகரம் முகலாயர்கள் கையில் இருந்தது.
1772-ஆம் ஆண்டில் சுனார் கோட்டையை பிரித்தானியாவின் கிழக்கிந்திய நிறுவனப் படைகள், முகலாயர்களிடமிருந்து கைப்பற்றினர். சுனார் கோட்டையை பீரங்கிகள் மற்றும் துப்பாக்கிகள் வைக்கும் கிட்டங்கியாக மாற்றினர். பின்னர் காசி இராச்சிய மன்னர் சேத் சிங்கின் வசம் 1778-ஆம் வரை சிறிது காலம் சுனார் நகரம் மற்றும் சுனார் கோட்டை இருந்தது.
புவியியல்
25.13°N, 82.9°W பாகையில் அமைந்த சுனார் நகரம், உத்தரப் பிரதேசம் மாநிலத்தின் பூர்வாஞ்சல் பகுதியில் கங்கை ஆற்றின் வலது கரையிலும், ஜார்கோ ஆற்றின் இடது கரையில் முக்கோண வடிவத்தில் உள்ளது. இந்நகரம் கடல் மட்டத்திலிருந்து 84 மீட்டர் உயரத்தில் அமைந்துள்ளது. கோடைக்காலத்தில் இந்நகரத்தின் வெயில் 32°C முதல் 43°C வரை இருக்கும். குளிர்கால வெப்பம் 25°C முதல் 15°C வரை இருக்கும். சராசரி ஆண்டு மழைப் பொழிவு 110 செண்டி மீட்டர் ஆகும்.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 15 வார்டுகளும்,5951 குடியிருப்புகளும் கொண்ட சுனார் நகராட்சியின் மொத்த மக்கள் தொகை 37,185 ஆகும். மக்கள் தொகையில் ஆண்கள் 19,647 17,538  மற்றும் 17,538  பெண்கள் ஆக உள்ளனர். 6 வயதிற்குட்பட்ட குழந்தைகள் எண்ணிக்கை 4,926 ஆகும். சராசரி எழுத்தறிவு 66.4% ஆகும். பட்டியல் மற்றும் பழங்குடிகள் முறையே 5,657 மற்றும் 119 ஆகவுள்ளனர். இதன் மக்கள் தொகையில் இந்துக்கள் 30,632 (82.38%), இசுலாமியர்கள் 6,259	(16.83%) மற்றும் பிற சமயத்தினர் 0.81% ஆக உள்ளனர்.
வெளி இணைப்புகள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் பகுப்பு:பண்டைய இந்திய நகரங்கள் பகுப்பு:மிர்சாபூர் மாவட்டம்
தொடர் வல்லுறவாளர்
இவ்வாறு தொடர் வல்லுறவு கொள்ளுகின்ற பலரும் ஒரு வித வரையறையுடன் இயங்குவதைக் கண்டறிந்துள்ளனர். இவர்கள் பாலியல் வல்லுறவு கொள்ளுகின்றவர்களை விட வினோதமாக நபர்களை கடத்திச் சென்று அவர்களை உடல்ரீதியான துன்புறுத்தல்களையும், ஆயுதங்களால் தாக்கியும் துன்புறுத்துகின்றனர்.
ஆதாரங்கள்
பகுப்பு:பாலியல் வல்லுறவு பகுப்பு:பெண்களுக்கு எதிரான வன்முறை
சிங்காரவேலர் விருது
சிங்காரவேலர் விருது என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2018 ஆம் ஆண்டு முதல் இந்த விருது வழங்கப்படுகிறது. தமிழில் அறிவியல் கருத்துக்களை நூலாக எழுதுபவர்களிலும், சமுதாய முன்னேற்றத்திற்காகவும், சமத்துவ கொள்கைக்காகவும், தொழிலாளர் நலனுக்காகவும் போராடுபவர்களிலும் சிறந்த ஒருவருக்கு இந்த விருது அளிக்கப்படுகிறது. விருது பெறுபவர்களுக்கு (இதற்கு முன் ஒரு இலட்சம் ரூபாயாக இருந்தது) இரண்டு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளிக்கப்பட்டு சிறப்பிக்கப்படுகின்றனர்.
புற இணைப்புகள்
பகுப்பு:தமிழ் வளர்ச்சித் துறை விருதுகள்
திண்டிவனம் வருவாய் பிரிவு
திண்டிவனம் வருவாய் பிரிவு என்பது விழுப்புரம் மாவட்டம், தமிழ்நாடு மாநிலம், இந்தியாவில் அமைந்துள்ளது.
மேற்பார்வை
பகுப்பு:விழுப்புரம் மாவட்டம்
சுந்தரபாண்டியன்பட்டினம்
சுந்தரபாண்டியன்பட்டினம் (எஸ் பி பட்டினம்), இந்தியாவின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் அமைந்த சிற்றூர் ஆகும். வங்காள விரிகுடா கடற்கரை கிராமமான சுந்தரபாண்டியன்பட்டினத்தின் அஞ்சல் சுட்டு எண் 623406 ஆகும். தொலைபேசி குறியீடு எண் 04561 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும்.
சுந்தரபாண்டியன்பட்டினம், திருவாடானை சட்டமன்றத் தொகுதிக்கும்,  இராமநாதபுரம் மக்களவைத் தொகுதிக்கும் உட்பட்டது.
அருகமைந்த கிராமங்கள் வட்டானம், நிலமழகியமங்கலம், ஓரியூர், பாசிப்பட்டினம், கட்டிவயல் ஆகும். அருகில் அமைந்த சிற்றூர்கள்: தொண்டி, மற்றும் திருவெற்றியூர் ஆகும். அருகமைந்த நகரங்கள் தேவகோட்டை, பேராவூரணி, காரைக்குடி மற்றும் இராமநாதபுரம் ஆகும்
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, சுந்தரபாண்டியன்பட்டினத்தின் மொத்த மக்கள்தொகை 4,007 ஆகும். இதில் இசுலாமியர்கள் 83.88% ஆகவும்; கிறித்துவர்கள் 13.75% ஆகவும்; இந்துக்கள் 1.92% ஆகவும், பிறர் 0.45% ஆகவும் உள்ளனர்.
வெளியிணைப்புகள்
பகுப்பு:இராமநாதபுரம் மாவட்டத்திலுள்ள கிராமங்கள்
எம். எம். எஸ். அஹுஜா
.பேராசிரியர் மன் மோகன் சிங் அஹுஜா, எம்.எஸ். ஆஹுஜா (1929 - 12 ஜூலை 1998) என்று பிரபலமாக அறியப்பட்டவர். புகழ்பெற்ற இந்திய மருத்துவர் மற்றும் எண்டோக்ரினாலஜிஸ்ட்
இவர் பிரிட்டிஷ் இந்தியாவில் முல்டன் நகரில் 1929 இல் பிறந்தார். 1952 இல் சென்னை மருத்துவக் கல்லூரியில் பட்டம் பெற்றார். அவர் எம்.ஆர்.சி. பி(லண்டன்) 1956 ஆம் ஆண்டில் லண்டனில் உள்ள ஹேமர்ஸ்மித் மருத்துவமனையில் வசித்துவந்தார். 1958 இல், பேராசிரியர் கே. எல். விக் கீழ் மருத்துவ துறையில் பதிவாளர் என அகில இந்திய இன்ஸ்டிடியூட் ஆப் மெடிக்கல் சயின்ஸில் சேர்ந்தார். அவர் இணை பேராசிரியராகவும் பின்னர் 1969 ஆம் ஆண்டில் மருத்துவ துறையின் தலைவராகவும் பதவி உயர்வு பெற்றார். 1982 ஆம் ஆண்டில் 1989 ஆம் ஆண்டு வரை அவர் உருவாக்கிய எண்டோோகிரினாலஜி மற்றும் வளர்சிதைமாற்ற திணைக்களத்தின் தலைவரானார்.
1972 இல் 'இந்தியாவில் நீரிழிவு ஆய்வுக்கான ஆராய்ச்சி நிறுவனம்' மற்றும் 'ஹார்மோன் பவுண்டேஷன், இந்தியா' ஆகியவற்றில் அவர் முக்கிய பங்கைக் கொண்டிருந்தார். அவர் வளர்ந்த நாடுகளில் நீரிழிவு நோய் பற்றிய சர்வதேச பத்திரிகையின் ஸ்தாபக ஆசிரியர் ஆவார்.
மருத்துவத்தில் முன்னேற்றம்" என்ற மருத்துவ வெளியீட்டுத் தொடரின் தலைமை ஆசிரியர் ஆவார். அவர்கள் இந்திய மருத்துவம் பிரச்சினைகள் இந்தியாவில் செய்த அறிவியல் வேலை தனிப்பட்ட மற்றும் நினைவுச்சின்ன ஆவணங்கள் உள்ளன. பல தலைமுறை மருத்துவ மாணவர்கள் இந்த தொகுதிகளிலிருந்து பயனடைந்தனர்.
இவர் 12 ஜூலை 1998 இல் புது டெல்லியில் இறந்தார். அவரது மனைவி டாக்டர் மீரா அஹுஜா, மகள் சுமதி மற்றும் மகன் விகாஸ் ஆகியோரால் தப்பிப்பிழைக்கப்பட்டார். அவர் 1 ஷாட் மேக்ரோ மூலம் 1 ஷாட் கிடைத்தது.
குறிப்புகள்
பகுப்பு:1929 பிறப்புகள் பகுப்பு:1998 இறப்புகள் பகுப்பு:மரு. பி. சி. ராய் விருது பெற்றவர்கள்
பிளியனூர் மாரியம்மன் கோயில்
பிளியனூர் மாரியம்மன் கோயில் தமிழ்நாட்டில் தர்மபுரி மாவட்டம், பிளியனூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாவீது அன்னுசாமி
தாவீது அன்னுசாமி (David Annoussamy, பிறப்பு : 21 அக்டோபர் 1927) புதுவையில் பிறந்த வழக்குரைஞரும், முன்னாள் நீதிபதியும் ஆவார்.
ஆரம்ப கால வாழ்க்கை
தாவீது அன்னுசாமி பாண்டிச்சேரியில் 1927 அக்டோபர் 21 அன்று பிறந்தார். அப்போதைய பிரெஞ்சு காலனியான புதுச்சேரியில் பிரெஞ்சு மொழியில் கல்வி கற்றார். சட்டப்படிப்பை முடித்த பிறகு, பிரான்சுக்குச் சென்று மாண்ட்பெல்லியர் பல்கலைக்கழகத்தில் சேர்ந்தார். அங்கு அவர் 1955 ஆண்டு சட்டத்தில் முனைவர் பட்டம் பெற்றார். பின்னர் அவர் 3 மாதங்கள் இலண்டனிலும், மேலும் மூன்று மாதங்கள் ஜெனீவாவிலும் ஆய்வு செய்தார். சட்ட ஆய்வுடன் அவர் பிரெஞ்சு இலக்கியமும் படித்தார்.
பணி
புதுச்சேரிக்குத் திரும்பியதும் தாவீது அன்னுசாமி அவர்களுக்கு இந்திய அரசாங்கத்தால் பல பெரிய பொறுப்புகள் வழங்கப்பட்டன. பிரெஞ்சு நிறுவனங்களை மீட்டெடுத்தார். சட்டக் கல்லூரியை நிறுவியதோடு அதன் இயக்குநராகவும் இருந்தார்.
பிரெஞ்சு அரசு நிர்வாக காலத்தில் நீதிபதியாகவும், தீர்ப்பாய தலைவராகவும் பணியாற்றிய அவர் தமிழ்நாடு உயர் நீதிமன்ற நீதிபதியாக பதவி உயர்த்தப்பட்டார்.
ஓய்வுக்குப் பின்னர் அவர் மாநில நுகர்வோர் குறைதீர்வு ஆணையத்திலும், மத்திய நிர்வாக தீர்ப்பாயத்தின் துணை தலைவராகவும் பதவி வகித்தார்.
நூல்கள்
தாவீது அன்னுசாமி ஆங்கிலம், பிரெஞ்சு மற்றும் தமிழ் ஆகிய மூன்று மொழிகளில் பல வெளியீடுகளை வழங்கியுள்ளார்.
மேற்கோள்கள்
பகுப்பு:இந்திய நீதிபதிகள் பகுப்பு:1927 பிறப்புகள் பகுப்பு:வாழும் நபர்கள் பகுப்பு:புதுச்சேரி நபர்கள் பகுப்பு:தமிழக எழுத்தாளர்கள்
சங்கீதா ராஜீவ்
thumb| கிமாவின் கன்னட சர்வதேச இசை விருதுகளில் சிறந்த பின்னணி பாடகி விருதினை சங்கீதா ராஜீவ் வென்றார் ச. ரா என்றும் அழைக்கப்படும் சங்கீதா ராஜீவ் (Sangeetha Rajeev) ஓர் இந்தியப் பாடகியும், மேடைக் கலைஞரும்,இசையமைப்பாளரும் ஆவார். மலேசியாவில் நடந்த விமா இசை விருதுகள் 2019 நிகழ்ச்சியில் அந்த ஆண்டின் சிறந்த சர்வதேச பரப்பிசைப் பாடகி விருதினை வென்றார். சோனு நிகமுடன் நடிகை ஷைன் ஷெட்டி நடித்த "நீனே நீனே" என்ற கன்னடப் ப படத்திற்காக இவர் பாடியிருந்தார். இது இந்தியில் "துஹி துஹி" என்றும் வெளியிடப்பட்டது. "நீ ஹிங்க நோட பேடா" என்ற கன்னடப் பாடலுக்கும் இசையமைத்து, பாடியுள்ளார்.
தொழில்
கன்னடத் திரைப்படங்களிலிருந்து தனது வாழ்க்கையைத் தொடங்கிய இவர், இசையமைப்பாளர் தர்மா விஷ் என்பவரால் இந்தத் தொழிலுக்கு அறிமுகமானார். இவர் "ஆனே படாக்கி" என்ற படத்தில் ஒரு பாடலைப் பாடினார். அப்பாடலுக்காக அதே ஆண்டில் சிறந்த பின்னணி பாடகர் விருதையும் வென்றார்.
பின்னர் இவர் தெலுங்குத் திரைப்படத்துறையில் "க்ஷனம்" என்ற படத்தின் இசை அமைப்பாளர் ஸ்ரீசரன் பக்காலா மற்றும் இயக்குனர் ஸ்ரீரஞ்சனி ஆகியோரால் நடிகர் / தயாரிப்பாளர் அக்கினேனி நாகார்ஜூனாவின் தயாரிப்பு நிறுவனமான அன்னபூர்ணா ஸ்டுடியோஸ் மூலம் அறிமுகப்படுத்தப்பட்டார்
இவர் தனது தெலுங்கு திரைப்பட வாழ்க்கையை "ரங்குலா ராட்டினம்" படத்துடன் தொடங்கினார். அதில் இவர் ஒரு பிறந்த நாள் பாடலைப் பாடி, நடிகை சித்தாராவுக்கு பின்னணி குரலையும் கொடுத்தார். சிம்ப்ளி ஏக் லவ் ஸ்டோரி என்ற பாலிவுட் படத்திலும் இவர் பாடியுள்ளார்.
ஆரம்ப கால வாழ்க்கை
சங்கீதா பெங்களூரில் ஒரு இசைக் குடும்பத்தில் பிறந்தார். இவரது தந்தை எஸ். ராஜீவ் ஒரு வங்கி மேலாளராக இருக்கிறார். இவர் தனது பணி காரணமாக இவரது ஆறு வயதில் மும்பைக்கு தனது குடும்பத்துடன் குடிபெயர்ந்தார். அங்கு இவர் தனது குழந்தைப் பருவத்தின் பெரும்பகுதியைக் கழித்தார். அங்கு பரதநாட்டியம், கருநாடக இசை, இந்துஸ்தானி இசை போன்றவற்றில் பயிற்சி பெற்றார்.
கல்வி
சங்கீதா தனது பள்ளிப்படிப்பை மும்பையில் முடித்தார். பின்னர், தகவல் அறிவியல் பொறியியலில் பட்டம் பெற்றார். பின்னர் இவர் இசையைத் தொடர இங்கிலாந்து சென்றார். thumb| தனது ஆரம்ப நாட்களில் இலண்டனில் சங்கீதா
தாக்கங்கள்
இவரது தாயார் எம்.கே.சாரதாம்பாள் ஒரு கருநாடக இசைக் கலைஞராக இருக்கிறார். சங்கீதா மேற்கத்திய இசையால் மிகவும் ஈர்க்கப்பட்டார். மேலும் மரியா கேரி, மறைந்த பெரிய மைக்கல் ஜாக்சன் ஆகியோரை தனது மேற்கத்திய தாக்கங்களாக கருதுகிறார். இவர் தன்னை சுனிதி சௌகானின் மிகப்பெரிய அபிமானிகளில் ஒருவராக கருதுகிறார்.
வெளி இணைப்புகள்
பகுப்பு:வாழும் நபர்கள் பகுப்பு:பாடகர்கள் பகுப்பு:பெண் பாடகர்கள்
இரா. சொக்கலிங்கம்
'''இரா. சொக்கலிங்கம்''' (1856 - 1931) தமிழகத் தமிழறிஞர் ஆவார்.
இளமைப் பருவம்
இரா. சொக்கலிங்கம் காரைக்குடியில் யாழ்ப்பாணத்தார் வீடு என்று சொல்லப்படும் குடும்பத்தில் இராமநாதனுக்கும் முத்துக்கருப்பி ஆச்சிக்கும் மகனாகப் பிறந்தார். திண்ணைப் பள்ளியில் எண்ணும் எழுத்தும் கற்றுக்கொண்டார். உடுமலைப்பேட்டையில் தந்தையார் தொடங்கிய வணிக நிறுவனத்தில் சிறிது காலம் பணிபுரிந்தார். தமது 17ஆவது வயதில் யாழ்ப்பாணம் சென்றார். யாழ்ப்பாணத்தில் ஆறுமுக நாவலரைக் கண்டு அவரிடம் தமிழை முறையாகக் கற்றுத் தேர்ந்தார். தேவக்கோட்டை வன்தொண்டரிடம் திருமுறைகளையும், மதுரை மெய்யப்ப சுவாமிகளிடம் சித்தாந்தச் சாத்திரங்களையும் கற்றுணர்ந்தார்.
சிறப்புகள்
இவரை செந்தமிழ்ச் செல்வர் என்று தமிழ்க்கூறு நல்லுலகமும், சித்தாந்த வித்தகர் என்று சைவ உலகமும் போற்றிப் பாராட்டியுள்ளது. இவரைப் பண்டிதமணி, தமிழைத் தகவுணர்ந்தோன் என்று போற்றியுள்ளார்.
மறைவு
தமது 75 ஆவது வயதில் 1931 ஆம் ஆண்டு காலமானார்.
உசாத்துணை
பகுப்பு:1856 பிறப்புகள் பகுப்பு:1931 இறப்புகள் பகுப்பு:தமிழறிஞர்கள்
ராஜு லாமா
' இராஜு லாமா''' (राजु लामा; பிறப்பு 16 மார்ச் 1978) என்பவர் நேபாள பாடகர்-பாடலாசிரியர் ஆவார். இவர் மங்கோலியன் இதயம் என்ற இசைக்குழுவின் முக்கிய பாடகர் ஆவார். இவரது பணி நேபாளி, திபெத்தியன், தமாங் மற்றும் பிற மொழிகளில் பாடல்களை உள்ளடக்கியது. லாமா தற்போது அமெரிக்கா மற்றும் நேபாளத்தில் வசித்து வருகிறார். தி வாய்ஸ் ஆஃப் நேபாளில் பயிற்சியாளர்களில் இவரும் ஒருவர்.
சமூக பணி
சிந்துபால்சௌக்கில் ஏற்பட்ட வெள்ளத்தில் பாதிக்கப்பட்டவர்களுக்கு லாமா உதவினார்.
மே 16, 2022 அன்று, இவர் எவரெஸ்ட் சிகரத்தின் (8,848.86 மீ) உச்சியை அடைந்தார். 'ராஜு லாமா எவரெஸ்ட் குறிக்கோள்' என்ற தலைப்பில், பருவநிலை மாற்றம் மற்றும் புவி வெப்பமயமாதலால் ஏற்படும் பாதிப்புகள் குறித்த விழிப்புணர்வை ஏற்படுத்துவதற்காக இந்த மலையேற்றம் நடத்தப்பட்டது. கார்பன் உமிழ்வைக் குறைக்கவும், மலைகளில் வாழும் மக்களின் வாழ்க்கையை நேரடியாக எவ்வாறு இது பாதிக்கிறது என்றும் அறிய இவர் அழைப்பு விடுத்தார். இந்தப் பயணத்தின் ஒரு பகுதியாக, இவர் முகாம் 2 மற்றும் முகாம் 3க்கு இடையில் 6574 மீ உயரத்தில் 'மியூசிக் ஃபார் எ காஸ்- ஒரு நோக்கத்திற்கான இசை' என்ற தனிக் கச்சேரியையும் நிகழ்த்தினார்.
மேற்கோள்கள்
பகுப்பு:Short description is different from Wikidata பகுப்பு:Articles with hCards பகுப்பு:Pages using infobox musical artist with associated acts பகுப்பு:வாழும் நபர்கள் பகுப்பு:1978 பிறப்புகள் பகுப்பு:நேபாள நாட்டுப்புறப் பாடகர்கள்
அயோத்திதாசப் பண்டிதர் விருது
அயோத்திதாசப் பண்டிதர் விருது என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2019 ஆம் ஆண்டு முதல் இந்த விருது வழங்கப்படுகிறது. சமத்துவம், பொதுவுடைமை, தமிழியல் ஆகிவற்றில் தனக்கென தனிமுத்திரைப் பதித்த தகைமையாளர் தமிழறிஞர் அயோத்திதாசப் பண்டிதர் பெயரில் அவர்தம் இலட்சிய நோக்கோடு செயன்மையாற்றும் ஒருவருக்கு ஆண்டுதோறும் இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.
புற இணைப்புகள்
பகுப்பு:தமிழ் வளர்ச்சித் துறை விருதுகள்
அலி அய் லிகாங்
அலி-அய்-லிகாங் (Ali-Aye-Ligang) என்பது விவசாயத்துடன் தொடர்புடைய ஒரு வசந்த பண்டிகையாகும். குறிப்பாக நெல் சாகுபடியின் தொடக்கத்துடன் இது கொண்டாடப்படுகிறது. இது இந்தியாவின் அசாமின் மைசிங் அல்லது மிசிங் g/  என்ற பழங்குடியினத்தவரால் கொண்டாடப்படுகிறது. இது, வேர்கள் அல்லது விதைகளை விதைப்பது அல்லது நடவு செய்வதைக் குறிக்கிறது. திருவிழாவின் பெயர் 'அலி' என்பது விதைப்பது எனவும், 'அய்' என்பது பருப்பு வகைகள் எனவும், 'லிகாங்' என்பது விதை என்பதையும் மூன்று சொற்களால் ஆனது. பயிர் செயலிழப்பைத் தவிர்ப்பது, சமூகத்தின் பொது நல்வாழ்வை உறுதி செய்வது போன்ற பல்வேறு நோக்கங்களுக்காக கிராம சமூகத்தால் அவ்வப்போது இது நடத்தப்படுகிறது.
நடன வடிவங்களும் பாடல்களும்
இந்த விழாவில் கும்ராக் என்று அழைக்கப்படும் இளம் மைசிங் மக்களால் பிரபலமான நடனம் நிகழ்த்தப்படுகிறது. திருவிழாவின் முறையான நடனம் கிராமத்தின் கிழக்கு திசையில் இருந்து தொடங்குகிறது, இறுதியில் அது வயல் மற்றும் நதியை நோக்கி செல்கிறது. இந்த நடனம் கிராமவாசிகளின் வீட்டின் முற்றத்தை சுற்றி வந்து நிகழ்த்தப்படுகிறது.
பாடல்களும் இசையும்
திருவிழாவின் போது பாடல்களை இளைஞர்களால் மட்டும் பாடப்படுவதில்லை. பாடல்களின் பாடங்களும் கருப்பொருள்களும் மாறுபட்டவை. அவற்றில் ஒரு மனிதனின் வாழ்க்கை, இந்த வாழ்க்கையில் அவர் அனுபவித்த துன்பங்கள், அவரது மரணம் ஆகியவை அடங்கும். அவற்றைத் தவிர, மகிழ்ச்சி மற்றும் வலி உள்ளிட்ட தனிப்பட்ட அன்பு மற்றும் பாசத்தின் விஷயங்களை பாடல்கள் விவரிக்கின்றன. முக்கியமாக திருவிழாவின் பாடல்கள் அவர்களின் அன்றாட வாழ்க்கையில் அனுபவங்களின் பல்வேறு அனுபவங்களைப் பற்றி பேசுகின்றன. இந்த திருவிழாக்களுக்காக இயற்றப்பட்ட இசை துல், தால், காங் மற்றும் குங்காங் ( ககனா ) போன்ற கருவிகளைக் கொண்டுள்ளது.
வெளி இணைப்புகள்
பகுப்பு:பெப்ரவரி சிறப்பு நாட்கள் பகுப்பு:அசாமிய விழாக்கள் பகுப்பு:அசாமியப் பண்பாடு
கதிரம்பட்டி, திருப்பத்தூர் ஒன்றியம்
கதிரம்பட்டி (KADIRAMPATTI) என்பது இந்தியாவின், தமிழ்நாட்டின், திருப்பத்தூர் மாவட்டம், திருப்பத்தூர் ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.
மக்கள்வகைப்பாடு
இந்த ஊரானது திருப்பத்தூரில் இருந்து 6 கிலோமீட்டர் தொலைவிலும், வேலூரில் இருந்து 87 கிலோமீட்டர் தொலைவிலும், மாநிலத் தலைநகரான சென்னையில் இருந்து 221 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1590  வீடுகள் உள்ளன. கிராமத்தின் மொத்த மக்கள் தொகையானது 6624 ஆகும். இதில் ஆண்கள் எண்ணிக்கை 3352, பெண்களின் எண்ணிக்கை 3272 என உள்ளது. மக்களின் கல்வியறிவு விகிதமானது 70.3%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:திருப்பத்தூர் மாவட்டத்திலுள்ள கிராமங்கள்
அய்யம்பாளையம்
அய்யம்பாளையம் (ஆங்கிலம்:Ayyampalayam), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஆத்தூர் வட்டத்தில் இருக்கும் ஒரு பேரூராட்சி ஆகும். 2011-ஆம் ஆண்டு மக்கள்தொகை கணக்கெடுப்பின் படி 12,175 மக்கள்தொகை கொண்ட அய்யம்பாளையம் பேருராட்சியானது திண்டுக்கல் - குமுளி தேசிய நெடுஞ்சாலையில் (என். எச். 45) தெற்மேற்கில் உட்பகுதியில் அமைந்துள்ள ஊர் ஆகும்.
அமைவிடம்
அய்யம்பாளையம் பேரூராட்சிக்கு கிழக்கில் திண்டுக்கல் 35 கிமீ; கொடைரோடு  25 கிமீ; தாண்டிக்குடி 35 கிமீ; பட்டிவீரன்பட்டி 3 கிமீ; சித்தையன்கோட்டை 12 கிமீ மற்றும்  வத்தலக்குண்டு 8 கிமீ தொலைவில் உள்ளது.
பேரூராட்சியின் அமைப்பு
19.20 சகிமீ பரப்பும், 15  பேரூராட்சி மன்ற உறுப்பினர்களையும்,  102 தெருக்களையும் கொண்ட  இப்பேரூராட்சி ஆத்தூர் (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி   3,380   வீடுகளும், 12,175 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 76% மற்றும்  பாலின விகிதம் 1,000 ஆண்களுக்கு, 1,034 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 940 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே   2,071 மற்றும்  3 ஆகவுள்ளனர்.
ஆதாரங்கள்
பகுப்பு:திண்டுக்கல் மாவட்டத்தில் உள்ள பேரூராட்சிகள்
த. ரா. பாலு
தளிக்கோட்டை இராசுத்தேவர் பாலு (டி. ஆர். பாலு, பிறப்பு: சூன் 15, 1941) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் நடுவண் அரசில் அமைச்சராகப் பணியாற்றியுள்ளார்.
வாழ்க்கை வரலாறு
இவர் சூன் 15, 1941 ஆம் ஆண்டு திருவாரூர் மாவட்டத்தில் உள்ள தளிக்கோட்டையில் பிறந்தார். இவர் சென்னையில் உள்ள மைய பல்தொழில் நுட்பப் பயிலத்தில் தொழிற்கல்வியும், பின்னர் புதுக்கல்லூரியில் பி. எஸ். சி படிப்பையும் படித்து முடித்தார்.
இவருக்கு ரேனுகா தேவி மற்றும் டி. ஆர். பி. பொற்கொடி என இருமனைவிகளும், ஆர். பி. ராஜ்குமார், டி. ஆர். பி. ராஜா, செல்வகுமார் பாலு என மூன்று மகன்களும் மற்றும் இரு மகள்களும் உள்ளனர்.
அரசியல் வாழ்க்கை
இவர் தன்னுடைய பதினாறாம் வயதில் திமுகவில் இணைந்தார். இவர் 1982 ஆம் ஆண்டு தி.மு.க.வின் சென்னை நகர மாவட்ட செயலாளராகப் பொறுப்பேற்றார். பின்னர் முதன்முதலில் 1986 ஆம் ஆண்டு திமுக சார்பில் நாடாளுமன்ற மாநிலங்களவைக்குத் தேர்ந்தெடுக்கப்பட்டார். பின்னர் 1996 ஆம் ஆண்டு நடந்த மக்களவைத் தேர்தலில், தென் சென்னை மக்களவைத் தொகுதியில் போட்டியிட்டு, வெற்றிபெற்றார். பின்னர் பெட்ரோலிய துறை அமைச்சராகப் பொறுப்பேற்றார். பின்னர் 1998, 1999 ஆகிய ஆண்டுகளில் நடந்த இடைத்தேர்தலிலும், 2004 ஆம் ஆண்டு தேர்தலிலும் இதே தொகுதியில் போட்டியிட்டு வெற்றிபெற்றார். பின்னர் 2009 தேர்தலில் ஸ்ரீபெரும்புதூர் தொகுதியிலிருந்து தேர்ந்தெடுக்கப்பட்டு இந்திய அரசில் கப்பல்துறை மற்றும் நெடுஞ்சாலை துறை அமைச்சராகப் பணியாற்றினார். பின்னர் 2019 ஆம் ஆண்டு நடந்த நாடாளுமன்றத் தேர்தலில், ஸ்ரீபெரும்புதூர் தொகுதியில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். இவர் நாடாளுமன்ற திராவிட முன்னேற்றக் கழக தலைவராகவும் பணியாற்றியுள்ளார்.
வெளி இணைப்புக்கள்
பகுப்பு:நாடாளுமன்ற தி. மு. க. உறுப்பினர்கள் பகுப்பு:11வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:வாழும் நபர்கள் பகுப்பு:1941 பிறப்புகள் பகுப்பு:திருவாரூர் மாவட்ட நபர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:17வது மக்களவை உறுப்பினர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:தமிழ்நாட்டைச் சேர்ந்த ஒன்றிய அமைச்சர்கள்
மறைமலையடிகளார் விருது
மறைமலையடிகளார் விருது என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2019 ஆம் ஆண்டு முதல் இந்த விருது வழங்கப்படுகிறது. தனித் தமிழில் படைப்புகள் அருகிவரும் நிலையில் தனித் தமிழில் படைப்புகளை உருவாக்கும் படைப்பாளர்களை ஊக்குவிக்கும் வகையில் தமிழறிஞர் ஒருவருக்கு ஆண்டுதோறும் இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.
மேற்கோள்கள்
பகுப்பு:தமிழ் வளர்ச்சித் துறை விருதுகள்
ஆல்வின் டாப்லர்
ஆல்வின் டாப்லர் (Alvin Toffler 4 அக்டொபர் 1928–27 சூன் 2016) என்பவர் நியுயார்க்கைச் சேர்ந்த சமூக அறிவியல் அறிஞர், நூலாசிரியர், எழுத்தாளர் ஆவார் இவர் எதிர்கால அதிர்ச்சி என்னும் நுலின் ஆசிரியர். 1970 இல் வெளிவந்த இந்த நூல் இலக்கக் கணக்கில் விற்பனையாகிப் புகழ் பெற்றது.
இளமைக் காலம்
யூதப் பொலீசு இனத்தில் பிறந்த ஆல்வின் டாப்லர் நியூயார்க்குப் பல்கலைக் கழகத்தில் கல்வி பயின்றார். அப்போது மார்க்சியக் கருத்துகளில் ஆர்வம் கொண்டார். தொழிற்சங்க நடவடிக்கைகளில் ஈடுபட்டார். ஓகியோவில் தொழிற் சாலையில் பணி செய்த அனுபவமும் ஏற்பட்டது. அதனால் தொழிலாளர்களின் இன்னல்களையும் அவர் உணர்ந்தார்.
பாராட்டுகளும் விருதுகளும்
சோவியத்து யூனியன் தலைவர் மிகைல் கர்பசோவ், சீனாவின் தலைவர் சூ சியாங்,  மெக்சிகோவைச் சேர்ந்த பெரும் பணக்காரர் கார்லொசு சிலிம் போன்றோர்  டாப்ளர் கருத்துகளினால் ஈர்க்கப்பட்டார்கள். பல பன்னாட்டு விருதுகளை டாப்ளர் பெற்றார். அவற்றில் முக்கியமானவை மெக்கன்சி அறக்கட்டளை,  அமெரிக்க அறிவியல் வளர்சசி சங்கம், பிரவுன் பல்கலைக் கழகம் வழங்கிய விருதுகள் ஆகும்.
மூன்றாவது அலை என்னும் நூலை 1980 இலும் அதிகார மாற்றம் என்னும் நூலை 1990 இலும்  டாப்லர் வெளியிட்டார்.
மேற்கோள்
பகுப்பு:அமெரிக்க எழுத்தாளர்கள் பகுப்பு:1928 பிறப்புகள் பகுப்பு:2016 இறப்புகள்
நியோடிமியம் மாலிப்டேட்டு
நியோடிமியம் மாலிப்டேட்டு (Neodymium molybdate) என்பது Nd2(MoO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். நியோடிமியம் மாலிப்டேட்டு உயர் வெப்பநிலையில் சோடியம் மாலிப்டேட்டுடன் வினைபுரிந்து NaNd(MoO4)2 சேர்மத்தைக் கொடுக்கிறது. தோராயமாக 350 பாகை செல்சியசு வெப்பநிலை முதல் 700 பாகை செல்சியசு வரையிலான வெப்பநிலையில் ஐதரசன் சல்பைடுடன் வினைபுரிந்து நியோடிமியம் சல்பைடையும் மாலிப்டினம் இருசல்பைடையும் கொடுக்கிறது. 780 கெல்வின் முதல் 870 கெல்வின் வரையிலான வெப்பநிலையில் ஐதரசனால் ஒடுக்கப்பட்டு Nd2Mo3O9 சேர்மமாக மாறுகிறது.
மேற்கோள்கள்
பகுப்பு:நியோடிமியம் சேர்மங்கள் பகுப்பு:மாலிப்டேட்டுகள் பகுப்பு:கனிம வேதியியல் சேர்மங்கள்
அமிலா அபோன்சா
மல்மீஜ் அமிலா அபோன்சா (Malmeege Amila Aponso) பிறப்பு 23 ஜூன் 1993) பொதுவாக அமிலா அப்போன்சோ என அறியப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம், பன்னாட்டு இருபது20, பட்டியல் அ துடுப்பாட்டம் ஆகிய போட்டிகளில் விளையாடி வருகிறார். வலதுகை மட்டையாளரான இவர் இலங்கை தேசிய அணி தவிர ரக்மா துடுப்பாட்ட சங்கம், இலங்கை அ அணி, இலங்கை எமெர்ஜிங் (வளர்ந்து வரும் அணி), 19 வயதிற்கு உட்பட்டோருக்கான இலங்கை அணி, 2 வயதிற்கு உட்பட்டோருக்கான இலங்கை அணி மற்றும் புனித செபஸ்தியான் கல்லூரி அணி ஆகிய அணிகளுக்காக விளையாடி வருகிறார். ராகமா துடுப்பாட்ட சங்கத்திற்காக முதல் தர துடுப்பாட்டப் போடிகளில் விளையாடுகிறார் . இவர் மொரட்டுவாவின் புனித செபஸ்தியான் கல்லூரியின் முன்னாள் மாணவர் ஆவார்.
உள்ளூர் போட்டிகள்
2018 ஆம் ஆண்டில் நடைபெற்ற சூப்பர் மாகாணத் துடுப்பாட்டத் தொடரில் இவர் தம்புலா துடுப்பாட்ட அணி சார்பாக விளையாடினார். அதே ஆண்டில் நடைபெற்ற இலங்கை துடுப்பாட்ட லீக்கிலும் இவர் இதே அணி சார்பாக விளையாடினார்.
சர்வதேச போட்டிகள்
2015 ஆம் ஆண்டில் நடைபெற்ற முதல் தரத் துடுப்பாட்டப் போட்டிகளில் 31 இலக்குகளை 20.9 எனும் பந்துவீச்சு சராசரியோடு எடுத்தார். இந்தத் தொடரில் சிறப்பாக செயல்பட்டதன் விளைவாக நியூசிலாந்துத் துடுப்பாட்ட அணிக்கு எதிரான இலங்கை அ அணியில் இவர் இடம் பெற்றார். மேலும் 2015 மற்றும் 2016 ஆம் ஆண்டுகளில் நடைபெற்ற உள்ளூர் துடுப்பாட்டப் போட்டிகளிலும் இவர் சிறப்பான ஆட்டத் திறனை வெளிப்படுத்தினார். இருந்தபோதிலும் பல சிறப்பான பந்துவீச்சாளர்கள் இலங்கை அணியில் இருந்ததனால் இவருக்கு வாய்ப்பு கிடைப்பதில் சிக்கல் இருந்தது. ரங்கனா ஹெராத் வரையறுக்கப்பட்ட துடுப்பாட்டங்களில் இருந்து ஓய்வு பெற்றனைத் தொடர்ந்து இவருக்கு இலங்கை அணியில் வாய்ப்பு கிடைத்தது.
ஆகஸ்ட் 2016 இல், ஆஸ்திரேலியாவுக்கு எதிரான ஒருநாள் பன்னாட்டுத் துடுப்பாட்டத் தொடருக்கான இலங்கைத் துடுப்பாட்ட அணியில் இவர் சேர்க்கப்பட்டார். 21 ஆகஸ்ட் 2016 அன்று ஆஸ்திரேலியாவுக்கு எதிராக இலங்கைக்காக ஒருநாள் போட்டியில் அறிமுகமானார். ஆரோன் பிஞ்சை தனது முதல் சர்வதேச இலக்காக வீழ்த்தினார் இலங்கை 3 விக்கெட்டுகள் வித்தியாசத்தில் தோல்வியடைந்தது, ஆனால் வர்ணனையாளர்கள் அப்போன்சோவின் பந்துவீச்சு செயல்திறனைப் பாராட்டினர்.
2017 ஆம் ஆண்டில் நடைபெற்ற ஏ.சி.சி வளர்ந்து வரும் அணிகள் ஆசிய கோப்பை துடுப்பாட்டத் தொடரின் இறுதிப் போட்டியில் பாக்கித்தான் துடுப்பாட்ட அணியினை தோற்கடித்த இலங்கைத் துடுப்பாட்ட அணியில் இவர் விளையாடினார். அந்தப் போட்டித் தொடரில் 12 இலக்குகளைக் கைப்பற்றி அதிக இலக்குகளைக் கைப்பற்றிய வீரர்கள் வரிசையில் இவர் முதலிடம் பெற்றார்.
பிப்ரவரி 2018 இல், வாங்காளதேசத் துடுப்பாட்ட அணிக்கு எதிரான தொடருக்கான இலங்கையின் பன்னாட்டு இருபது 20 அணியில் இவர்  இடம் பெற்றார். 18 பிப்ரவரி 2018 வங்காளதேசத் துடுப்பாட்ட அணிக்கு எதிராக இலங்கைத் துடுப்பாட்ட அணி சார்பாக இவர் அறிமுகமனார். தமீம் இக்பாலை தனது முதல் பன்னாட்டு இருபது20 இலக்காக் கைப்பற்ற்ரினார்
மே 2018 இல், 2018–19 ஆண்டிற்கான இலங்கை துடுப்பாட்ட வாரியத்தினால் தேசிய ஒப்பந்தம் வழங்கப்பட்ட 33 துடுப்பாட்ட வீரர்களில் ஒருவராக இருந்தார். நவம்பர் 2019 இல், வாங்காளதேசத்தில் நடைபெறும் 2019 ஏ.சி.சி வளர்ந்து வரும் ஆசிய அணிகள் கோப்பைக்கான இலங்கையின் அணியில் இவர் இடம் பெற்றார்.
குறிப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1993 பிறப்புகள்
ஜவுரா (சட்டமன்றத் தொகுதி)
ஜவுரா (சட்டமன்றத் தொகுதி) (இந்தி: जौरा विधान सभा निर्वाचन क्षेत्र) (தொகுதி எண்:004) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி முரைனா மாவட்டத்தில் அமைந்துள்ளது .
தற்போதைய சட்டமன்ற உறுப்பினர்
ஜவுரா சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த சுவேதார் சிங் உள்ளார்.
அழகியபாண்டியபுரம்
அமைவிடம்
இது கன்னியாகுமரியிலிருந்து 25 கிமீ தொலைவிலும்; நாகர்கோவிலிருந்து 15 கிமீ தொலைவிலும் உள்ளது. இதன் அருகமைந்த ஊர்கள் ஆரல்வாய்மொழி 10 கிமீ; சுருலோடு 15 கிமீ; தாடிக்காரன்கோணம் 5 கிமீ; திட்டுவிளை 5 கிமீ தொலைவில் உள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி                           3146 வீடுகளும், 11392 மக்கள்தொகையும் கொண்டது.
கார்பன் நான்கையோடைடு
கார்பன் நான்கையோடைடு (Carbon tetraiodide) என்பது CI4 என்ற மூலக்கூற்று வாய்ப்பாடு கொண்ட நான்கு ஆலோ மீத்தேன் வகை வேதியியல் சேர்மமாகும். பிரகாசமான சிவப்பு நிறம் கொண்ட இச்சேர்மம் வண்ணமயமான மீத்தேன் வழிப்பொருட்களுக்கு சிறந்த உதாரணமாகக் கருதப்படுகிறது. இதர மீத்தேன் வழிப்பொருட்கள் மிகக்குறைவான எடைஅளவு கார்பனை பெற்றிருந்தாலும் இச்சேர்மம் சற்றுக் கூடுதலாக 2% கார்பனின் எடையைப் பெற்றுள்ளது.
இந்த நான்முகி மூலக்கூறின் தோற்றத்தில் 2.12 ± 0.02 Å. என்ற இடைவெளி தொலைவுடன் C-I பிணைப்புகள் உள்ளன. குறுகிய அயோடின் – அயோடின் 3.459 ± 0.03 Å பிணைப்புகளால் இம்மூலக்கூறு சற்று நெரிசலாகக் காணப்படுகிறது. இதன்காரணமாகவே வெப்பத்திலும் ஒளியிலும் இச்சேர்மம் நிலைப்புத்தன்மை இன்றி காணப்பட வாய்ப்பு ஏற்படுகிறது. அனேகமாக இதே காரணத்தினாலேயே அறு அயோடோ ஈத்தேன் அறியப்படாமல் இருக்கலாம்.
கார்பன் நான்கையோடைடு நான்முக படிகவமைப்பில் (a 6.409, c 9.558 (.10−1 நானோ மீட்டர்) .படிகமாகிறது. சமச்சீராக நான்முக மூலக்கூறுகள் பதிலீடு செய்யப்பட்டிருப்பதால் இருமுனைத் திருப்புத்திறன் இங்கு சுழியாக உள்ளது.
பண்புகள்
தண்ணீருடன் CI4 வினைபுரிந்து அயோடோஃபார்ம் மற்றும் அயோடின் ஆகியனவற்றைத் தருகிறது. மற்றபடி இச்சேர்மம் முனைவற்ற கரிமக் கரைப்பான்களில் கரைகிறது. வெப்பம் மற்றும் ஒளியால் சிதைவடைந்து நான்கையோடோ எத்திலீனாக I2C=CI2 மாறுகிறது.
தயாரிப்பு
அலுமினியம் முக்குளோரைடு வினையூக்கியாகச் செயலாற்றி அறை வெப்பநிலையில் ஆலசன் பரிமாற்ற தொகுப்பு வினையின் மூலமாக கார்பன் நான்கையோடைடு தயாரிக்கப்படுகிறது. விளைபொருளான கரைசலில் இருந்து இது படிகமாகிறது:
பயன்கள்
காரத்துடன் கார்பன் நான்கையோடைடு வினைபுரிந்து அயோடினேற்றம் செய்யும் வினையாக்கியாக இது பயன்படுகிறது. கீட்டோன்களை PPh3 மற்றும் CI4 ஆகியனவற்றுடன் சேர்ந்து 1,1- ஈரயோடோயீத்தீனாக மாற்றுகிறது. அப்பெல் வினையின் வினைவழி முறையைப் போல ஆல்ககால், அயோடைடு மாற்றம் நிகழ்கிறது. அப்பெல் வினையில் ஆல்ககாலில் இருந்து குளோரினை உருவாக்க கார்பன்நாற்குளோரைடு பயன்படுத்தப்படுகிறது.
பாதுகாப்பு
கார்பன் நான்கையோடைடை 0 °செ இல் சேமித்து வைக்க வேண்டுமென்று தயாரிப்பாளர்கள் பரிந்துரைக்கின்றனர். எரிச்சல் உண்டாக்கும் தன்மை இதற்கு உண்டு. இதனுடைய உயிர் போக்கும் அளவு (LD50) 178 மி.கி.கி.கி−1. ஆகும். பொதுவாக பெர்ராலசனேற்ற கரிமச் சேர்மங்கள் நச்சுகளாகக் கருதப்படுகின்றன. ஆனால், பெர்புளோரோ ஆல்க்கேன் மட்டும் சற்று விதிவிலக்காகக் கருதப்படுகிறது.
உசாத்துணை
Sorros, H., Hinkam J. B., “The Redistribution Reaction. XI. Application to the Preparation of Carbon Tetraiodide and Related Halides” Journal of the American Chemical Society 1945, 67, 1643. DOI.
பகுப்பு:அலோக ஆலைடுகள் பகுப்பு:அயோடோ ஆலைடுகள் பகுப்பு:அயோடோ ஆல்க்கேன்கள் பகுப்பு:ஆலோ மீத்தேன்கள் பகுப்பு:கரிம வேதியியல் வினையாக்கிகள் பகுப்பு:ஆலோமீத்தேன்கள் பகுப்பு:கனிம கரிமச் சேர்மங்கள்
பியூட்டைல் அயோடைடு
பியூட்டைல் அயோடைடு அல்லது 1-அயோடோ பியூட்டேன் (Butyl iodide 1-iodobutane) என்பது பியூட்டேனின் அயோடோ வழிப்பொருளாக கிடைக்கும் கரிம வேதியியல் சேர்மமாகும்.இதனுடைய மூலக்கூற்று வாய்ப்பாடு C4H9I ஆகும். இச்சேர்மம் ஓர் ஆல்க்கைலேற்றம் செய்யும் முகவராகப் பயன்படுத்தப்படுகிறது.
மேற்கோள்கள்
பகுப்பு:ஆல்க்கைலேற்றும் முகவர்கள் பகுப்பு:அயோடோ ஆல்க்கேன்கள்